﻿ Pirineus TV | ARRIBA EL MUSICAL “GREASE” EN CATALÀ – Andorra, 9-01-18
ARRIBA EL MUSICAL “GREASE” EN CATALÀ – Andorra, 9-01-18
http://www.pirineustelevisio.com/zapping/noticies/2018/01/09-01-18-4-a.small480x320.mp4
La segona edició del taller de teatre musical de Sant Julià de Lòria, que l’any passat va portar a l’escenari ‘Jesucrist Superstar’, ja té musical i data d’estrena.
L’escollit enguany ha estat ‘Grease’, ja que al llarg d’aquest 2018 la pel·lícula complirà 40 anys, i es podrà veure sobre els escenaris el dissabte 18 de març.
La gran diversitat de balls i coreografies que els alumnes podran provar i interpretar ha estat una altra de les raons per triar aquest musical.
El taller està obert a tothom, a partir de 13-14 anys, i no cal tenir cap tipus d’experiència prèvia per apuntar-se, “només ganes de passar-ho bé”, tal com ha apuntat la professora de l’Animal Escola de Teatre, Irina Robles.
L’adaptació s’ha realitzat a través de la pel·lícula i totes les cançons seran en català. Aquesta vegada la part musical, com que es tracta de cançons molt complicades, s’ha decidit professionalitzar-la i atorgar aquest privilegi al grup andorrà Madre Tomasa.
PRESENTACIÓ DE LA NOVA TEMPORADA DE L’ONCA – Andorra, 9-01-18 NOVES TAULETES A LA BIBLIOTECA COMTAT DE CERDANYA – Cerdanya, 9-01-18